als_Latn dik_Latn sag_Latn
Partia Demokratike ka reaguar menjëherë pas akuzave të selisë rozë për shitje të monumenteve të kulturës dhe trashëgimisë kombëtare. Në një deklaratë për mediat, deputeti demokrat, Gerti Bogdani, i cilësoi shpifje të radhës të sallonit mavi, ndërsa akuzoi Ramën se si gjatë ushtrimit të detyrës së tij si Ministër Kulture ashtu edhe si Kryebashkiak i Tiranës nuk ka bërë asgjë për trashëgiminë kulturore, përveçse e ka shkatërruar atë.
“Edi Rama ka shkelur Vendimin e Këshillit të Ministrave numër 180 i datës 13.04.2000 “Për shpalljen ansanbël monument kulture të aksit kryesor dhe qendrës historike të qytetit të Tiranës”. Ky vendim ishte hartuar nga vet Rama kur ishte Ministër i Kulturës. Por Rama kryetar bashkie në shkelje flagrante të këtij vendimi prishi monumentet e mbrojtura të kulturës si kinema Republika, kinema 17 Nëntori, apo dhe ish bibliotekën Carnavogn (ish kinema Ali Demi) – të gjitha këto për të dhënë leje ndërtimi për pallate për klientët e tij sipas modelit Rama-Kokëdhima, e deri tek hipja përsipër varrit të Pashait nga 28 katëshi i Fidelit.
Të gjitha këto vlera kulturore të zhdukura janë tregues i trajtimit të monumenteve të kulturës nga Edi Rama. Rama është bërë si Shvejku dhe thotë “ç’më duhet mua se ç’them unë, apo ç’më duhet mua se çfarë kam bërë unë” Rama është i pabesë për çdo gjë dhe me këdo”,-tha Bogdani.
10 maj 2013 (gazeta-Shqip.com)
als_Latn als_Latn als_Latn als_Latn